钦定古今图书集成/明伦汇编/氏族典/第282卷 > 汪梦斗
## 钦定古今图书集成/明伦汇编/氏族典/第282卷 > 汪梦斗

按《万姓统谱》：梦斗字以南，绩溪人，号杏山，宋处士晫
之孙。景定辛酉，魁江东漕试，授承节郎、江东司制干
官。咸淳间转承务郎、史馆编修，即归不仕。元至元己
卯，尚书谢昌言等保荐，以将仕郎教授乡郡。见谢有
诗云：“执志本期东海死，伤心老作北朝臣。”又诗云：“不
死虽然如管仲，有生终是愧渊明。”有《北游集》《云间集》。